Pakerių kadagiai

Pakerių kadagiai – saugomi krūmedžiai Sartų regioniniame parke, Zarasų rajono savivaldybėje, Pakerių kaime, Vyko ežero šiaurinėje pakrantėje, 3,2 km į pietus nuo Antazavės, 1,8 km į pietryčius nuo kelio . Iš trijų kadagių grupės pastaraisiais metais likę du. Jie auga atokioje vietoje senosiose kaimo kapinėse nežymioje aukštumoje šalia beržyno, atviroje lygioje aikštelėje, pažymėtoje kapinių ženklu, su išlikusiu senu aukštu betoniniu kryžiumi. 

Kadagių grupę sudaro vienas šalia kito augantys paprastieji kadagiai (Juniperus communis L.), Aplinkos ministro 2008 m. birželio 4 d. įsakymu Nr. D1-309 paskelbti saugomu botaniniu gamtos paveldo objektu.Saugomų teritorijų valstybės kadastras. Pakerių kadagiai stvk.lt  

Kamienų apimtys viršija 1 m, o aukštis – iki 7 m. 2015 m. vienas iš kamienų neatlaikė įsismarkavusio vėjo – nulūžo. Likę kamienai yra 1,06 ir 0,90 m apimties bei 6,9 ir 6,7 m. aukščio. Nulaužtam kadagiui buvo rasta vieta Sartų regioninio parko lankytojų centre, kur jis eksponuojamas.Atrask Lietuvos saugomas teritorijas. Pakerių kadagiai saugoma.ltSartų regioninis parkas. Pakerių kadagiai — valstybės saugomas gamtos paveldo objektas sartai.info

 Taip pat skaitykite 

Kiti Lietuvos kadagiai, gamtos paveldo objektai:
 Domantų kadagys (Jurbarko raj.)
 Gaigalinio kadagys (Švenčionių raj.)
 Klauseikių kadagys (Skuodo raj.)
 Kurpiko kadagys (Varėnos raj.)
 Obelų rago kadagiai (Švenčionių raj.)
 Pakuodžiupių kadagys (Panevėžio raj.)

 Šaltiniai 

 Nuorodos 
 Pakerių kadagiai pamatyklietuvoje.lt (trijų kadagių nuotrauka)

Kategorija:Lietuvos gamtos paveldo objektai
Kategorija:Zarasų rajono paveldas